CELEX: C2005/057/37
Language: el
Date: 2005-03-05 00:00:00
Title: Υπόθεση C-4/05: Αίτηση για την έκδοση προδικαστικής αποφάσεως που υπέβαλε το Verwaltungsgerichtshof Aachen με διάταξη της 29ης Δεκεμβρίου 2004 στην υπόθεση Hasan Güzeli κατά Oberbürgermeister der Stadt Aachen

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/23
            
         Αίτηση για την έκδοση προδικαστικής αποφάσεως που υπέβαλε το Verwaltungsgerichtshof Aachen με διάταξη της 29ης Δεκεμβρίου 2004 στην υπόθεση Hasan Güzeli κατά Oberbürgermeister der Stadt Aachen
   (Υπόθεση C-4/05)
   (2005/C 57/37)
   Γλώσσα διαδικασίας: η γερμανική
   Με διάταξη της 29ης Δεκεμβρίου 2004, η oπoία περιήλθε στη Γραμματεία τoυ Δικαστηρίου των Ευρωπαϊκών Κοινοτήτων στις 6 Ιανουαρίου 20054, τo Verwaltungsgerichtshof Aachen, στο πλαίσιο της διαφοράς μεταξύ Hasan Güzeli και Oberbürgermeister der Stadt Aachen, που εκκρεμεί ενώπιόν του, ζητεί από τo Δικαστήριο των Ευρωπαϊκών Κοινοτήτων να αποφανθεί επί των εξής προδικαστικών ερωτημάτων:
   
               1.
            
            
               Εμπίπτει στην απαγόρευση των δυσμενών διακρίσεων, που προβλέπει του άρθρο 10, παράγραφος 1, της αποφάσεως 1/80, η άρνηση κράτους μέλους να μην επιτρέψει, για τη χρονική περίοδο που διαρκεί η απασχόληση, την περαιτέρω διαμονή Τούρκου εργαζομένου, που βρίσκεται στη θέση που είναι ο προσφεύγων, ο οποίος κατά τη λήξη της εθνικής αδείας διαμονής που του είχε αρχικώς χορηγηθεί ήταν ενταγμένος στη νόμιμη αγορά εργασίας του κράτους μέλους και είχε επ' αόριστον δικαίωμα απασχολήσεως;
               Ασκεί επιρροή, στην ίδια συνάφεια, το γεγονός ότι η χορηγηθείσα στον Τούρκο διακινούμενο εργαζόμενο άδεια εργασίας
               
                           —
                        
                        
                           του χορηγήθηκε βάσει της εθνικής νομοθεσίας άνευ χρονικού περιορισμού
                        
                     
                           —
                        
                        
                           του χορηγήθηκε, βάσει της εθνικής νομοθεσίας, υπό τον όρον ότι θα εξακολουθήσει να ισχύει η αρχική αδείας διαμονής, χωρίς ωστόσο να παύει να ισχύει αυτομάτως με τη λήξη της ισχύος της αδείας διαμονής, αλλά εξακολουθεί να ισχύει μέχρις ότου ο αλλοδαπός χάσει το δικαίωμά του ακόμη και προσωρινής διαμονής στο κράτος μέλος;
                        
                     
         
               2.
            
            
               Μπορεί το κράτος μέλος, βάσει του άρθρου 10, παράγραφος 1, της αποφάσεως 1/80, να απαγορεύσει τη διαμονή Τούρκου εργαζομένου στο έδαφός του, στην περίπτωση που ο εργαζόμενος αυτός εργάζεται, μετά τη λήξη της ισχύος της αδείας διαμονής που του χορηγήθηκε για τελευταία φορά, ως εποχιακά εργαζόμενος, πράγμα που σημαίνει ότι κατά τα χρονικά διαστήματα μεταξύ των απασχολήσεων είναι άνεργος;
            
         
               3.
            
            
               Επηρεάζει τυχόν τροποποίηση της εθνικής νομοθεσίας περί χορηγήσεως αδείας διαμονής, η οποία χωρεί μετά τη λήξη της αρχικής αδείας διαμονής, την εκ του άρθρου 10, παράγραφος 1, της αποφάσεως 1/80 απορρέουσα απαγόρευση της αρνήσεως περαιτέρω διαμονής;